Nuwe Prasa-lokomotief, passasierstrein ontspoor in Noord-Kaap | Netwerk24
Gestremde kind aangerand: Versorger hoor dan by KVBA
'n Versorger wat na bewering haar werknemer se gestremde kind aangerand het, hoor Donderdag of sy onbillik afgedank is.
Nicky Bojé verhuis dalk Engeland toe
'n Amptelike aankondiging kan binnekort deur die Knights gedoen word.
Sakpas-Sake: Chaos op TV, eFiling en 'n apteek
Markte senuweeagtig, rand sak terug
Die markte wêreldwyd bly maar senuweeagtig, wat die dollar steun en ander geldeenhede laat verswak.
Lede van mediese fondse wat al jare lank kla oor die betaling vir voorgeskrewe minimum voordele, sal bly wees om te hoor dat ondersoek hierna gedoen word.
KYK: Dís die seuntjie wat nie Harry se baard kon weerstaan
Die seuntjie van Dubbo in Australië wat gedoen het wat baie mense graag sou wou toe hy prins Harry se baard gestreel het, het harte oor die wêreld heen gesteel.
Nuwe Prasa-lokomotief, passasierstrein ontspoor in Noord-Kaap
Deur Charné Kemp 19 Augustus 2015 05:23
'n Passasierstrein wat deur een van Prasa se omstrede Afro4000-lokomotiewe getrek is, het Dinsdag omstreeks 23:50 naby Modderrivier in die Noord-Kaap ontspoor en van die passasiers is beseer.
Daar was egter sover vasgestel kon word geen noodlottige beserings nie. Die ongeluk het enkele meter van die Rietrivier-brug af plaasgevind.
Treinwiele en onderdele is in die ontsporing afgeruk. Die lokomotief en voorste treinwaens het oor die gebuigde spoorlyne gelê. Tientalle noodvoertuie was op die toneel.
Die trein was van Johannesburg na Kaapstad onderweg.
Transnet doen tans onderhoudswerk op die spoorlyn.
Volgens 'n ingeligte bron het die treindrywer ligte besering opgedoen en het hy ná die ongeluk langs die treinspoor afgeloop en na almal se welstand verneem. Die assistent-treindrywer is ernstiger beseer.
'n Passasier op die trein sê die polisie, vermoedelik van die Modderrivier-kantoor, was gou op die toneel om passasiers by te staan.
Die treindrywer het glo na hom gekom en 'n selfoon gesoek om sy bestuurders te bel.
Lees ook: R600 m. se optelfout: ingevoerde treine te hoog vir SA spoorlyne
Lede van 'n Britse toergroep is ook beseer.
Peter Turnbull van Lancashire in Engeland was saam met sy vrou, Karen, haar suster Susan Williams en haar man, David Williams, op pad na Kaapstad waar hulle vakansie sou hou.
"Ons het geslaap toe ons 'n harde slag hoor. Die waens het begin ruk. Ek het gehoor hoe ons op die spoor gly. Toe rol ons. Ons is rondgeruk. Dit het gevoel of ek in 'n menslike wasmasjien was. Ons vier het bo-oor mekaar geval soos die treinwa gerol en op sy kant beland het.
"My swaer het bo-op my geland. David se kop, enkel, heup en rug is beseer. Met die rukslag het sy kop die plafon van die kompartement getref, en toe val hy na onder.
"Daar was geweldige (baie) stof in die lug. Die oorhoofse elektriese drade het vonke veroorsaak. Ek was bang vir 'n brand, of dat 'n ander trein in ons gaan vasry."
"Die venster was bo ons, en die deur na die gang onder ons. Ek het gesukkel om die venster oop te maak. Ons het deur die venster uitgeklim en gaan sit.
"Ons was nou op die kant van die treinwa. Vandaar het ons na die punt geloop en afgeklim. Die mense om ons was kalm. Daar was nie histerie nie. Almal het mekaar gehelp. Ons het in die donker na ons besittings en tasse gevoel. Ons moes ons nagklere uittrek en gewone klere in die donker aantrek.
"Die treinbestuurder het ons bymekaar geroep en gesê ons moet vir ambulanse wag. Hulle was baie behulpsaam en het komberse uitgedeel."